Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi jätteistä (jätehuollon puitedirektiivi) /* KOM/2007/0863 lopull. - COD 2005/0281 */





[pic] | EUROOPAN YHTEISÖJEN KOMISSIO | Bryssel 9.1.2008 KOM(2007) 863 lopullinen 2005/0281 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi jätteistä (jätehuollon puitedirektiivi) 2005/0281 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan nojalla neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi jätteistä (jätehuollon puitedirektiivi) (ETA:n kannalta merkityksellinen teksti) 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2005) 667 lopullinen – 2005/0281 COD): | 26. joulukuuta 2005 | Euroopan talous- ja sosiaalikomitea antoi lausuntonsa: | 19. kesäkuuta 2006 | Euroopan parlamentti antoi lausuntonsa ensimmäisessä käsittelyssä: | 13. helmikuuta 2007 | Yhteinen kanta vahvistettiin: | 20. joulukuuta 2007 | 2. KOMISSION EHDOTUKSEN TAVOITE Tämän ehdotuksen tarkoituksena on hyödyntää jätehuollon puitedirektiivin (75/442/ETY) säännökset parhaalla mahdollisella tavalla sekä säilyttää sen tärkeimmät rakenteet ja säännökset. Tarkistuksen päätavoitteet ovat seuraavat: - Yksinkertaistetaan ja nykyaikaistetaan jätehuollon puitedirektiiviä sekä jäteöljyhuollosta annettua direktiiviä 75/439/ETY ja vaarallisista jätteistä annettua direktiiviä 91/689/ETY. Ehdotuksessa esitetään, että mainitut direktiivit kumotaan ja sisällytetään osittain jätehuollon puitedirektiiviin. - Pannaan täytäntöön aiempaa kunnianhimoisempi ja tehokkaampi politiikka, jolla ehkäistään jätteen syntymistä. Tämän vuoksi jäsenvaltioille asetetaan velvoite laatia jätteiden syntymisen ehkäisemistä koskevia ohjelmia. - Edistetään jätteen uudelleenkäyttöä ja kierrätystä. 3. YHTEISTÄ KANTAA KOSKEVAT HUOMIOT 3.1 Yleiset huomiot Komissio hyväksyi kokonaan, osittain tai periaatteessa 48 niistä 120 tarkistuksesta, joita Euroopan parlamentti esitti ensimmäisessä käsittelyssään. Yhteiseen kantaan on nyt sisällytetty sellaisenaan tai tarkistuksen ajatuksen osalta 54 tarkistusta. Komissio hyväksyi kaikki tarkistukset, joiden tavoitteena oli määritelmien selkeyttäminen hyödyllisellä tavalla tai joilla lisättiin uusia määritelmiä artikloissa käytetyille termeille. Komissio hyväksyi myös tarkistukset, joissa selvennettiin viisitasoisen jätehierarkian käsitettä sekä tuottajan vastuuta koskevaa periaatetta. Lisäksi se hyväksyi periaatteessa tarkistukset, joissa asetettiin uusia kierrätys- ja uudelleenkäyttötavoitteita. Komissio ei hyväksynyt tarkistuksia, joilla kavennettiin direktiivin soveltamisalaa tai heikennettiin direktiiviin perustuvaa ympäristönsuojelua tai joista aiheutuisi kohtuutonta hallinnollista taakkaa. Näitä olivat esimerkiksi tarkistukset, jotka liittyivät hyödyntämisen tai vaarallisen jätteen määritelmiin tai joilla pyrittiin muuttamaan sellaisia liitteiden kohtia, joista määrätään kansainvälisissä sopimuksissa. Neuvosto on nyt suostunut sisällyttämään yhteiseen kantaan ajatuksen osalta useimmat parlamentin tarkistuksista, jotka liittyvät sivutuotteisiin, tuottajan vastuuseen ja aiheuttamisperiaatteeseen tai joilla lisätään määritelmiä. Komissio katsoo, ettei 20. joulukuuta vahvistettu yhteinen kanta muuta ehdotuksen lähestymistapaa ja tavoitteita, ja se antaa siksi tukensa yhteiselle kannalle siinä muodossa kuin se tällä hetkellä on. 3.2 Yksityiskohtaiset huomiot 3.2.1 Komission kokonaan, osittain tai periaatteessa hyväksymät tarkistukset, jotka on sisällytetty kokonaan, osittain tai periaatteessa yhteiseen kantaan Tarkistukset 1, 7, 8, 14, 19, 20, 21, 23, 25, 27, 28, 30, 31, 34, 40, 44, 45, 47, 56, 64, 66, 77, 78, 90, 94, 101, 112, 131, 157, 168 ja 173 on sisällytetty yhteiseen kantaan eriävässä määrin. Niillä lisättiin johdanto-osan kappaleita tai määritelmiä, tehtiin selvennyksiä, sisällytettiin tekstiin komiteamenettelyyn liittyvät tarkistetut sanamuodot, täsmennettiin viisitasoista jätehierarkiaa ja sen joustavaa täytäntöönpanoa sekä lisättiin artikloja, jotka koskivat biologista jätettä, säännösten noudattamisen valvontaa sekä seuraamuksia. Tarkistuksesta 141 on sisällytetty tekstiin osa, joka liittyy jätteiden erilliseen keräämiseen. Komissio hyväksyi (laajennettua) tuottajan vastuuta koskevan tarkistuksen 35 periaatteessa siten, että otetaan huomioon tarve varmistaa sisämarkkinoiden moitteeton toiminta. 3.2.2 Euroopan parlamentin tarkistukset, joita komissio ei hyväksynyt mutta jotka on sisällytetty yhteiseen kantaan kokonaan, osittain tai periaatteessa Komissio hylkäsi uudelleenkäyttöä koskevan tarkistuksen 5, koska sen myötä johdanto-osan kappaleissa olisi keskitytty vääriin ympäristötavoitteisiin ja koska sen käytännön vaikutukset jäivät epäselviksi. Tarkistus on kuitenkin osittain sisällytetty yhteiseen kantaan siten, että sen soveltaminen on selkeämpää ja se on viisitasoisen jätehierarkian mukainen. Tarkistukset 15, 134, 102, 123 ja 126 liittyvät direktiivin soveltamisalaan. Komissio hylkäsi tarkistukset, mutta ne on osittain sisällytetty yhteiseen kantaan muodossa, joka rajoittaa ja täsmentää soveltamista, ja tämän vuoksi teksti voidaan hyväksyä. Komissio hylkäsi tarkistukset 39, 81, 82, 86 ja 158, koska ne olivat ristiriidassa yhteisön kansainvälisten sitoumusten kanssa. Ne on otettu osittain huomioon yhteisessä kannassa lisäämällä selvennyksiä liitteisiin ja johdanto-osan kappaleisiin. Komissio hylkäsi lupia koskevan tarkistuksen 59, mutta tarkistuksen ajatus on sisällytetty yhteiseen kantaan tavalla, joka voidaan hyväksyä. Komissio hylkäsi tarkistukset 107 ja 121, mutta näiden sivutuotteita koskevaan artiklaan liittyvien tarkistusten ajatus sisältyy yhteiseen kantaan tavalla, joka vastaa komission helmikuussa 2007 antamaa tulkitsevaa tiedonantoa jätteistä ja sivutuotteista[1] ja jonka komissio voi hyväksyä. Komissio hylkäsi tarkistukset 67 ja 151, koska niissä pelkästään toistettiin jätteensiirtoasetukseen sisältyvää tekstiä. Tarkistusten ajatus on kuitenkin sisällytetty yhteiseen kantaan tavalla, joka on oikeudellisesti merkityksellinen ja siten hyväksyttävissä. Komissio hylkäsi tarkistukset 4, 24, 36, 89 ja 115 eri syistä. Tarkistukset olivat liian epämääräisiä, ne eivät olleet tekstin kannalta hyödyllisiä tai niistä aiheutui oikeudellista epävarmuutta tai tarpeetonta hallinnollista taakkaa. Jotkin tarkistusten osat on kuitenkin sisällytetty yhteiseen kantaan rajoitetusti. 3.2.3 Euroopan parlamentin tarkistukset, joita komissio ja neuvosto eivät hyväksyneet ja joita ei ole sisällytetty yhteiseen kantaan Kumpikin toimielin hylkäsi tarkistukset 2, 3, 9, 10, 12 ja 13 eikä tarkistuksia ole sisällytetty yhteiseen kantaan. Näissä tarkistuksissa esitettiin johdanto-osan kappaleita, joissa keskityttiin vääriin ympäristötavoitteisiin tai jotka olivat liian epämääräisiä, tai poistettiin johdanto-osan kappaleita, joissa selitettiin yhteiseen kantaan sisällytettyjä osia. Kumpikin toimielin hylkäsi tarkistukset 17, 26, 29 ja 32 eikä tarkistuksia ole sisällytetty yhteiseen kantaan. Tarkistuksissa joko lisättiin määritelmiä termeille, joita ei käytetä yhteisen kannan tekstissä, tai huononnettiin olemassa olevia määritelmiä. Kumpikin toimielin hylkäsi tarkistukset 169, 48, 170 ja 171 eikä tarkistuksia ole sisällytetty yhteiseen kantaan, koska siitä, että Euroopan jäteluettelo liitettäisiin direktiiviin tai luetteloa sovellettaisiin välittömästi, ei ole hyötyä, ja luettelo on laadittu ennemminkin jätteiden luokittelua kuin tiedonkeruuta varten. Kumpikin toimielin hylkäsi tarkistuksen 37 eikä tarkistusta ole sisällytetty yhteiseen kantaan, koska siinä esitetyt jätteen syntymisen ehkäisemisen tavoitteet ovat liian yksiviivaisia – ne ovat liian vaikeita joillekin jäsenvaltioille eivätkä tarpeeksi haasteellisia muille. Tarkistusta 70 ei hyväksytty, koska on tärkeää, että jätteen syntymisen ehkäisemistä koskevien kansallisten ohjelmien edistymistä voidaan seurata. Kumpikin toimielin hylkäsi tarkistukset 84, 85, 87 ja 88 eikä tarkistuksia ole sisällytetty yhteiseen kantaan, koska ne olivat ristiriitaisia yhteisön kansainvälisten sitoumusten kanssa. Kumpikin toimielin hylkäsi tarkistukset 41, 103, 138 ja 153 eikä tarkistuksia ole sisällytetty yhteiseen kantaan, koska ne olivat ristiriitaisia komission aloiteoikeuden kanssa. Kumpikin toimielin hylkäsi tarkistukset 43, 46, 52, 53, 54, 58, 65, 83, 91, 93, 108, 109 ja 127 eikä tarkistuksia ole sisällytetty yhteiseen kantaan, koska ne aiheuttaisivat oikeudellista epävarmuutta ja todennäköisesti turhia oikeudenkäyntejä eivätkä olisi toimivia ja tarkoituksenmukaisia tätä direktiiviä varten. Kumpikin toimielin hylkäsi tarkistukset 50, 51, 52, 60, 61, 68, 71, 72, 79, 80, 161, 172 ja 188 eikä tarkistuksia ole sisällytetty yhteiseen kantaan, koska niistä aiheutuisi kohtuutonta hallinnollista taakkaa. Kumpikin toimielin hylkäsi tarkistukset 98 ja 113 eikä tarkistuksia ole sisällytetty yhteiseen kantaan, koska niistä aiheutuisi riskejä ihmisten ja eläinten terveydelle. Niillä poistettaisiin sellainen kielto ruokajätteen käytöstä sikojen rehussa, josta säädetään eläinten ja ihmisten terveyttä koskevassa lainsäädännössä. 3.2.4 Euroopan parlamentin tarkistukset, jotka komissio hyväksyi kokonaan, osittain tai periaatteessa mutta joita ei ole sisällytetty yhteiseen kantaan Komissio hyväksyi tarkistukset 6, 11, 33, 38, 49, 62, 63, 69, 74, 92, 95-97, 104 ja 140 kokonaan, osittain tai periaatteessa, mutta tarkistuksia ei ole sisällytetty yhteiseen kantaan. Tarkistukset liittyivät johdanto-osan kappaleiden kieleen, esitystavan muutoksiin, uusiin määritelmiin termeille, joita ei käytetä yhteisen kannan tekstissä, menettelyihin liittyviin vaatimuksiin, uudelleenkäytön valmistelun edistämiseen, lisäyksiä liitteeseen IV, jossa luetellaan jätteen syntymisen ehkäisemistä koskevat toimenpiteet, jätteen syntymisen ehkäisemiseen tähtäävien ohjelmien määräaikoihin, jätteen syntymisen ehkäisemistä ja kierrätystä koskeviin tavoitteisiin sekä siihen, miten kauan vaarallista jätettä koskevat tiedot on säilytettävä. 3.2.5 Lisämuutokset, joita neuvosto on tehnyt ehdotukseen Yhteisen kannan 2 artiklassa on, kuten parlamentin tarkistuksissakin, poistettu edellytykset direktiivin soveltamisalaan tehtäville poikkeuksille, jotka koskevat saastunutta maaperää, jota ei ole kaivettu pois, radioaktiivista jätettä, käytöstä poistettuja räjähteitä ja tiettyjä maataloudesta peräisin olevia aineita. Artiklaan on lisätty poikkeus sedimenteille, jotka ovat pintavesissä. Lisäksi poikkeus, joka koskee tiettyjä maataloudesta peräisin olevia aineita, on laajennettu metsätaloudesta peräisin oleviin aineisiin. Artiklassa jätetään direktiivin soveltamisalan ulkopuolelle eläimistä saatavat sivutuotteet, lukuun ottamatta tuotteita, jotka on tarkoitettu poltettaviksi, kaatopaikalle tai käytettäviksi biokaasu- tai kompostointilaitoksissa. Eläimistä saatavia sivutuotteita koskevan asetuksen (EY) N:o 1774/2002 tulevan tarkistuksen yhteydessä komission tarkoituksena on selventää sitä, miten eroavat toisistaan talin käyttö polttoaineena lämpökattilassa ja talin käsittely, kun otetaan huomioon jätteenpoltosta annetun direktiivin soveltaminen. Yhteisen kannan 3 artiklaan on lisätty määritelmä "uudelleenkäyttöön valmistelulle", jotta voidaan selventää eroa, joka on tuotteiden uudelleenkäytöllä jätteen syntymisen ehkäisemiseen tähtäävänä toimena sekä tuotteiden uudelleenkäytöllä jätehuoltotoimena. Yhteisen kannan 3c artiklassa selvennetään suhdetta sen menettelyn, jolla määritetään, milloin jäte muuttuu muuksi kuin jätteeksi, ja muussa jätelainsäädännössä esitettyjen kierrätystavoitteiden välillä, ja siinä täsmennetään sitä, miten määritetään se, milloin jäte lakkaa olemasta jätettä, jos tälle ei ole vahvistettu perusteita yhteisön tasolla. Yhteisen kannan 5 artiklaan on lisätty velvoite kerätä jätteet erikseen, jos se on tarpeen hyödyntämisen helpottamiseksi tai parantamiseksi sekä teknisesti, ympäristön kannalta ja taloudellisesti toteutettavissa. Yhteisen kannan 5 ja 6 artiklassa on poistettu komiteamenettelyt, joiden avulla olisi voitu luoda mekanismit tehokkuutta koskevien perusteiden vahvistamiseksi ja ympäristön kannalta epäilyttävien hyödyntämistoimien luokittelemiseksi loppukäsittelytoimiksi. Yhteisen kannan 7a artiklassa vahvistetaan parlamentin tarkistuksia vastaava viisitasoinen jätehierarkia ja määritetään lisäksi, että hierarkiaa olisi sovellettava elinkaariajattelun ja ympäristön kannalta parhaan mahdollisen kokonaistuloksen mukaisesti. Lisäksi olisi otettava huomioon ennaltaehkäisyä, kestävyyttä, teknistä toteutettavuutta ja taloudellista elinkelpoisuutta ja resurssien suojelua koskevat ympäristönsuojeluperiaatteet sekä ympäristöä, ihmisten terveyttä, taloutta ja yhteiskuntaa koskevat kokonaisvaikutukset. Yhteisen kannan 8 ja 9 artiklaa on muutettu sen selventämiseksi, että jäsenvaltiot voivat päättää, että kun tuotteesta tulee jätettä, tuottajien on maksettava jätehuollon kustannukset, tai että tuottajat voidaan asettaa vastuuseen huonosta jätehuollosta. Yhteisen kannan 10 artiklaa muutetaan niin, että jäsenvaltiot voivat rajoittaa jätteiden siirtoja polttolaitoksiin, silloin kuin ne luokitellaan hyödyntämiseksi, jos on osoitettu, että tällaisten siirtojen seurauksena kansalliset jätteet olisi loppukäsiteltävä tai jos jäte käsiteltäisiin tavalla, joka ei noudata jäsenvaltion kansallista jätehuoltosuunnitelmaa. Siinä täsmennetään myös, etteivät omavaraisuus- ja läheisyysperiaatteet eivät tarkoita sitä, että kullakin jäsenvaltiolla olisi oltava täysin kattava hyödyntämislaitosten verkosto. Uudessa 18 artiklassa (2a kohta) täsmennetään, että jäsenvaltiot voivat toteuttaa toimenpiteitä, joilla kansallisesti säilytetään jäteöljyjen regenerointi etusijalla; ne voivat muun muassa rajoittaa jäteöljyjen siirtoja alueeltaan polttolaitokseen. Yhteisen kannan 19 artiklaa on muutettu siten, että siihen sisällytetään alkuperäinen 20 artikla. Artiklassa täsmennetään, että jätehuoltolaitoksille myönnettävä lupa voidaan yhdistää muihin ympäristölupiin, jos 19 artiklan vaatimuksia noudatetaan. Yhteisen kannan 25a artiklaa on muutettu niin, että siinä täsmennetään paremmin komission valtuuksia toteuttaa täytäntöönpanotoimia. Yhteisen kannan 26 artikla on järjestetty uudestaan ja useita jätehuoltosuunnitelman osia on tehty vapaaehtoiseksi. Yhteisen kannan 26a artikla on muutettu siten, että jätteen syntymisen ehkäisemistä koskevissa ohjelmissa jätteiden syntymisen ehkäisemistä koskevat tavoitteet ovat vapaaehtoisia vaikka ohjelmia varten määriteltävät kriteerit ovat pakollisia. Määräaikaa ensimmäisten ohjelmien hyväksymiselle on pidennetty ja se on viiden vuoden kuluttua direktiivin voimaantulosta. Yhteisen kannan 35 artiklassa tarkennetaan liitteessä II olevassa koodissa R1 tarkoitettuja polttolaitoksia koskevan kaavan soveltamista, jotta voidaan tarvittaessa ottaa huomioon paikalliset ilmasto-olosuhteet. 4. PÄÄTELMÄ Neuvoston tekemät muutokset auttavat selkeyttämään ehdotusta usealla tärkeällä alalla. Vaikka muutokset heikentävät mahdollisuuksia yksinkertaistaa lainsäädäntöä tietyillä aloilla sekä artikloja, jotka koskevat jätteen syntymisen ehkäisyä, jätehuoltosuunnitelmia sekä tiettyjä tuotteisiin ja hyödynnettäviin jätteisiin liittyviä sisämarkkinanäkökohtia, teksti kokonaisuutena voidaan hyväksyä. Komissio hyväksyy näin ollen 20. joulukuuta 2007 vahvistetun yhteisen kannan. [1] KOM(2007)59 lopullinen.